లలితా సహస్ర నామములు- 201-300

లలితా సహస్ర నామ స్తోత్రములోని మూడవ నూరు నామములకు సంక్షిప్త వివరణ ఇక్కడ ఇవ్వబడింది.
thumb|లలితా త్రిపుర సుందరి
శ్లోకము 52
<li> సర్వశక్తిమయీ - సర్వశక్తి స్వరూపిణి.
<li> సర్వమంగళా - సర్వమంగళ స్వరూపిణి.
<li> సద్గతిప్రదా - మంచి మార్గమును ఇచ్చునది.
<li> సర్వేశ్వరీ - జగత్తు లేదా విశ్వమునంతకు ప్రధానాధికారిణి.
<li> సర్వమయీ - సర్వములో అనగా విశ్వమంతటా నిండి ఉంది.
<li> సర్వమంత్ర స్వరూపిణీ - అన్ని మంత్రములును తన స్వరూపముగా గలది.

శ్లోకం 53
<li> సర్వయంత్రాత్మికా - అన్ని యంత్రములకు స్వరూపముగా గలది.
<li> సర్వతంత్రరూపా - అన్ని తంత్రములను తన రూపముగా గలది.
<li> మనోన్మనీ - మననస్థితిలో మేల్కాంచిన మననము చేయబడునట్టిది.
<li> మాహేశ్వరీ - మహేశ్వర సంబంధమైనది.
<li> మహాదేవీ - మహిమాన్వితమైన ఆధిపత్యము కలది.
<li> మహాలక్ష్మీ - గొప్పవైన లక్ష్మలు గలది.
<li> మృడప్రియా - శివుని ప్రియురాలు.

శ్లోకం 54
<li> మహారూపా - గొప్పదైన లేదా మహిమాన్వితమైన రూపము గలది.
<li> మహాపూజ్యా - గొప్పగా పూజింపబడునది.
<li> మహాపాతక నాశినీ - ఘోరమైన పాతకములను నాశనము చేయునది.
<li> మహామాయా - మహిమాన్వితమైన మాయా లక్షణం కలది.
<li> మహాసత్వా - మహిమాన్వితమైన ఉనికి గలది.
<li> మహాశక్తిః - అనంతమైన శక్తి సామర్థ్యములు గలది.
<li> మహారతిః - గొప్ప ఆసక్తి గలది.

శ్లోకం 55
<li> మహాభోగా - గొప్ప భోగమును పొందునది లేదా అనుభవించునది.
<li> మహైశ్వర్యా - విలువ కట్టలేని ఐశ్వర్యమును ఇచ్చునది.
<li> మహావీర్యా - అత్యంత శక్తివంతమైన వీర్యత్వము గలది.
<li> మహాబలా - అనంతమైన బలసంపన్నురాలు.
<li> మహాబుద్ధిః - అద్వితీయమైన బుద్ధి గలది.
<li> మహాసిద్ధిః - అద్వితీయమైన సిద్ధి గలది.
<li> మహాయోగేశ్వరేశ్వరీ - గొప్ప యోగేశ్వరులైన వారికి కూడా ప్రభవి.

శ్లోకం 56
<li> మహాతంత్రా - గొప్పదైన తంత్ర స్వరూపిణి.
<li> మహామంత్రా - గొప్పదైన మంత్ర స్వరూపిణి.
<li> మహాయంత్రా - గొప్పదైన యంత్ర స్వరూపిణి.
<li> మహాసనా - గొప్పదైన ఆసనము గలది.
<li> మహాయాగ క్రమారాధ్యా - గొప్పదైన యాగ విధానములో క్రమబద్ధమైన పద్ధతిలో ఆరాధింపబడునది.
<li> మహాభైరవ పూజితా - శివుడి యొక్క వివిధ రూపములలో 'మహా కాల భైరవ' రూపం కలదు. భయము గొలిపే మహాభైరవుడు చేత పూజింపబడే దేవి.

శ్లోకం 57
<li> మహేశ్వర మహాకల్ప మహాతాండవ సాక్షిణీ - సదాశివునిచే మహాప్రళయ సమయమునందు చేయబడు గొప్ప తాండవ నృత్యమును సాక్షి స్వరూపిణి.
<li> మహా కామేశ మహిషీ - మహేశ్వరుని పట్టపురాణి.
<li> మహాత్రిపుర సుందరీ - గొప్పదైన త్రిపురసుందరి.

శ్లోకం 58
<li> చతుష్షష్ట్యుపచారాఢ్యా - అరువది నాలుగు ఉపచారములతో సేవింపబడునది.
<li> చతుష్షష్టి కళామయీ - అరువది నాలుగు కళలు గలది.
<li> మహాచతుష్షష్టి కోటియోగినీ గణసేవితా - గొప్పదైన అరువది కోట్ల యోగినీ బృందముచే సేవింపబడునది.

శ్లోకం 59
<li> మనువిద్యా - మనువు చేత ఉపాసింపబడిన విద్యారూపిణి.
<li> చంద్రవిద్యా - చంద్రుని చేత ఉపాసింపబడిన విద్యారూపిణి.
<li> చంద్రమండలమధ్యగా - చంద్ర మండలములో మధ్యగా నుండునది.
<li> చారురూపా - మనోహరమైన రూపము కలిగినది.
<li> చారుహాసా - అందమైన మందహాసము కలది.
<li> చారుచంద్రకళాధరా - అందమైన చంద్రుని కళను ధరించునది.

శ్లోకం 60
<li> చరాచర జగన్నాథా - కదిలెడి, కదలని ఈ జగత్తుకు అధినాథురాలు.
<li> చక్రరాజ నికేతనా - చక్రములలో గొప్పదైన దానిని నిలయముగా కలిగినది.
<li> పార్వతీ - పర్వతరాజు (హిమవంతుడి) పుత్రి.
<li> పద్మ నయనా - పద్మములవంటి నయనములు కలది.
<li> పద్మరాగ సమప్రభా - పద్మరాగముల కాంతికి సమానమగు శరీరకాంతి కలది.

శ్లోకం 61
<li> పంచప్రేతాసనాసీనా - పంచప్రేతలైన బ్రహ్మ, విష్ణు, రుద్ర, ఈశ్వర, సదాశివులను ఆసనముగా కలిగి ఆసీనులైనది.
<li> పంచబ్రహ్మ స్వరూపిణీ - పంచబ్రహ్మలైన సద్యోజాత, అఘోర, వామదేవ, తత్పురుష, ఈశాన స్వరూపమైనది.
<li> చిన్మయీ - జ్ఞానముతో నిండినది.
<li> పరమానందా - బ్రహ్మానంద స్వరూపము లేక నిరపేక్షకానంద రూపము.
<li> విజ్ఞానఘన రూపిణీ - విజ్ఞానము, స్థిరత్వము పొందిన రూపము గలది.

శ్లోకం 62
<li> ధ్యాన ధ్యాతృ ధ్యేయరూపా - ధ్యానము యొక్క, ధ్యానము చేయువాని యొక్క, ధ్యాన లక్ష్యము యొక్క సమన్వయ రూపము కలది.
<li> ధర్మాధర్మ వివర్జితా - విహితకర్మలు, అవిహిత కర్మలు లేనిది.
<li> విశ్వరూపా - విశ్వము యొక్క రూపమైనది.
<li> జాగరిణీ - జాగ్రదవస్థను సూచించునది.
<li> స్వపంతీ - స్వప్నావస్థను సూచించునది.
<li> తైజసాత్మికా - తేజస్సువంటి సూక్ష్మ స్వప్నావస్థకు అధిష్ఠాత్రి.

శ్లోకం 63
<li> సుప్తా - నిద్రావస్థను సూచించునది.
<li> ప్రాజ్ఞాత్మికా - ప్రజ్ఞయే స్వరూపముగా గలది.
<li> తుర్యా - తుర్యావస్థను సూచించునది.
<li> సర్వావస్థా వివర్జితా - అన్ని అవస్థలను విడిచి అతీతముగా నుండునది.
<li> సృష్టికర్త్రీ - సృష్టిని చేయునది.
<li> బ్రహ్మరూపా - బ్రాహ్మణ లక్షణము గల రూపము గలది.
<li> గోప్త్రీ - గోపన లక్షణము అనగా సంరక్షణ లక్షణం కలది.
<li> గోవింద రూపిణీ - విష్ణుమూర్తితో రూప సమన్వయము కలది.

శ్లోకం 64
<li> సంహారిణీ - ప్రళయకాలంలో సమస్త వస్తుజీవజాలాన్ని తనలోనికి ఉపసంహరణ గావించి, లీనము చేసుకొనునది.
<li> రుద్రరూపా - రుద్రుని యొక్క రూపు దాల్చింది.
<li> తిరోధానకరీ - మఱుగు పరచుటను చేయునది.
<li> ఈశ్వరీ - ఈశ్వరుని యొక్క శక్తిరూపములో ఉండునది.
<li> సదాశివా - సదాశివ స్వరూపిణి.
<li> అనుగ్రహదా - అనుగ్రహమును ఇచ్చునది.
<li> పంచకృత్య పరాయణా - సృష్టి, స్థితి, లయ, తిరోధాన, అనుగ్రహాలనే అయిదు కృత్యముల యందు ఆసక్తి కలది.

శ్లోకం 65
<li> భానుమండల మధ్యస్థా - సూర్య మండలములో కేంద్రము వద్ద ఉండునది.
<li> భైరవీ - భైరవీ స్వరూపిణి.
<li> భగమాలినీ - వెలుగుతూ గమనము చేయువారిచే హారముగా అగుపించునది.
<li> పద్మాసనా - పద్మమును నెలవుగా కలిగినది.
<li> భగవతీ - భగశబ్ద స్వరూపిణి.
<li> పద్మనాభ సహోదరీ - విష్ణుమూర్తి యొక్క సహోదరి.

శ్లోకం 66
<li> ఉన్మేషనిమిషోత్పన్న విపన్నభువనావళి - తెరువబడుటతోను, మూయబడుటతోను పుట్టిన లీనమైన చతుర్దశ భువనములు కలది.
<li> సహస్ర శీర్ష వదనా - వెయ్యి లేదా అనంతమైన శిరస్సులతో, ముఖములు కలది.
<li> సహస్రాక్షీ - వెయ్యి లేదా అనంతమైన కన్నులు కలది
<li> సహస్రపాత్ - అనంతమైన పాదములు కలది.

శ్లోకం 67
<li> ఆబ్రహ్మకీట జననీ - బ్రహ్మ నుండి కీటకముల వరకు అందరికీ తల్లి.
<li> వర్ణాశ్రమ విధాయినీ - వర్ణములను, ఆశ్రమములను ఏర్పాటు చేయునది.
<li> నిజాజ్ఞారూప నిగమా - తనయొక్క ఆదేశములే రూపుగట్టుకొనిన వేదములు అయినది.
<li> పుణ్యాపుణ్య ఫలప్రదా - మంచిపనులకు, చెడ్డపనులను వాటి వాటికి తగిన ఫలములను చక్కగా ఇచ్చునది.

శ్లోకం 68
<li> శృతి సీమంత సిందూరీ కృతపాదాబ్జ ధూళికా - వేదములనెడు స్త్రీలయొక్క పాపిటలను, సిందూరము ధరించునట్లు చేసిన పాదపద్మము యొక్క ధూళిని కలిగినది.
<li> సకలాగమ సందోహశుక్తి సంపుటమౌక్తికా - అన్ని ఆగమ శాస్త్రములనెడు ముత్యపు చిప్పలచే చక్కగా ఉంచబడిన లేదా నిక్షిప్తము చేయబడిన ముత్యము.

శ్లోకం 69
<li> పురుషార్థప్రదా - పురుషునకు కావలసిన ప్రయోజనములు (ధర్మ అర్థ కామ మోక్షములను) చక్కగా ఇచ్చునది.
<li> పూర్ణా - పూర్ణురాలు.
<li> భోగినీ - భోగములను అనుభవించునది లేదా భోగములను ఇచ్చునది.
<li> భువనేశ్వరీ - చతుర్దశ భువనములకు అధినాథురాలు.
<li> అంబికా - తల్లి.
<li> అనాది నిధనా - ఆది, అంతము లేనిది.
<li> హరిబ్రహ్మేంద్ర సేవితా - విష్ణువు చేత, బ్రహ్మ చేత, ఇంద్రుని చేత సేవింపబడునది.

శ్లోకం 70
<li> నారాయణీ - నారాయణత్వ లక్షణము గలది.
<li> నాదరూపా - నాదము యొక్క రూపము అయినది.
<li> నామరూప వివర్జితా - పేరు, ఆకారము లేనిది
<li> హ్రీంకారీ - హ్రీంకార స్వరూపిణి.
<li> హ్రీమతీ - లజ్జాసూచిత బీజాక్షర రూపిణి.
<li> హృద్యా - హృదయమునకు ఆనందము అయినది.
<li> హేయోపాదేయ వర్జితా - విడువదగినది, గ్రహింపదగినది, లేనిది.

 మూలాలు